શરીરમાં ઉર્જાનું સંતુલન જાળવવા માટેજ કુદરતે શરીરના મોટાભાગના અંગો ઓટોકંટ્રોલવાળા, ઓટોસ્પીડવાળા, ઓટોહીલીંગવાળા, ઓટોરિચાર્જીગવાળા (કામ કરતા કરતા) અને ઓટોએડજસ્ટેબલ બનાવેલ છે. આ કારણેજ અંગો ઓછામાં ઓછી ઉર્જા વાપરીને શ્રેષ્ઠ કામ કરી શકે છે.કુદરતે આપણને હાથ-પગ જેવા બેચાર અંગો આપણા કંટ્રોલ અને કબજાવાળા આપેલા છે. હાથ-પગના જોડાણ કુદરતે એવી અદ્દભુત રીતે કરેલા છે કે તેને હલાવીએ ચલાવીએ એટલે આખી કરોડરજજુ (મગજ) રીચાર્જ થતી રહે. પણ આજના આધુનિક સુખસગવડો વાળા જીવનમાં હાથપગ હલાવવાની વાત જ સાવ ભુલાઇ ગયેલ છે હવે જીવનના બધાજ કામકાજ આગળીના ટેરવે ફટાફટ થવા લાગ્યા છે. પહેલાનું જીવન બળદગડા અને સાયકલથી ચાલ્યુ પછી મોટરસાયકલ આવ્યા, પછી હેંડલથી ચાલુ થતી મોટરકાર આવી, પછી સેલ્ફસ્ટાર્ટવાળી કાર આવી, પછી ગીરયલેસ પણ કાર આવી ગઇ અને હવે ડ્રાયવરલેસ મોટરકાર આવી જવાની તૈયારીમાં છે પરીણામે હવે જીવન જીવવા શારીરીક શ્રમની જરૂરીાયત ઘટતી ઘટતી ઝીરો લેવલ તરફ જઇ રહી છે.